CELEX: C2004/156/06
Language: fi
Date: 2004-06-12 00:00:00
Title: Asia C-166/04: Euroopan yhteisöjen komission 2.4.2004 Helleenien tasavaltaa vastaan nostama kanne

12.6.2004   
            
            
               FI
            
            
               Euroopan unionin virallinen lehti
            
            
               C 156/3
            
         Euroopan yhteisöjen komission 2.4.2004 Helleenien tasavaltaa vastaan nostama kanne
   (Asia C-166/04)
   (2004/C 156/06)
   Euroopan yhteisöjen komissio on nostanut 2.4.2004 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat sen oikeudellisen yksikön oikeudelliset neuvonantajat Maria Patakia ja Michel Van Beek.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut luonnonvaraisten lintujen suojelusta annetun direktiivin 79/409/ETY (1) 4 artiklan 1 ja 2 kohdan mukaisia velvoitteitaan, koska se ei ole toteuttanut kaikkia toimia, jotka ovat tarpeen sellaisen yhtenäisen, selvän ja täydellisen oikeudellisen järjestelmän luomiseksi ja soveltamiseksi, jolla voidaan taata erityissuojelualueen, jonka nimi on ”Acheloosin suisto, Mesologgin-Aitolikosin laguuni sekä Evinosin joen ja Echinadesin saarien suisto” ja jonka tunnus on GR2310001, elinkelpoinen säilyminen ja tehokas suojelu direktiivissä 79/409/ETY säädetyt säilyttämistavoitteet huomioon ottaen,
            
         
               —
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisöjen tuomioistuimen vakiintuneen oikeuskäytännön mukaan jäsenvaltio ei voi sisäiseen tilaansa tai vaikeuksiinsa vetoamalla perustella sitä, ettei se ole noudattanut yhteisön oikeudessa säädettyjä velvoitteita ja määräaikoja.
   
      (1)  EYVL L 103, 25.4.1979, suomenkielinen erityispainos alue 15, nide 2, s. 161.